[pic] | EUROOPA ÜHENDUSTE KOMISJON |

Brüssel 12.12.2007

KOM(2007) 802 lõplik

2007/0281 (CNS)

Ettepanek:

NÕUKOGU MÄÄRUS,

millega muudetakse määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) piimatootmiskvootide osas

(komisjoni esitatud)

SELETUSKIRI

Ühise põllumajanduspoliitika 2003. aasta reformi osana jõuti nõukogus 2003. aasta juunis kokkuleppele mitmetes ELi piimapoliitika muudatustes. Kõnealuse reformiga jõustati uuesti need muudatused, mis olid Agenda 2000 raames heaks kiidetud ning mida oli olnud kavas rakendada mitme aasta jooksul.

Komisjoni esialgne ettepanek 2003. aasta reformi kohta sisaldas kvoodi 2 % suurendamist lisaks Agenda 2000 raames juba kokku lepitud suurendamisele. 2003. aasta juuni kompromissis teatas nõukogu siiski, et „ Praegu ei otsustata kvoodi täiendava tõstmise kohta aastateks 2007–2008 . Komisjon esitab turuväljavaadete kohta aruande, kui reform on täielikult rakendunud, ning otsus tehakse selle põhjal.”

Võttes arvesse käesoleval aastal piimaturgudel toimunud dünaamilisi muutusi ning seda, et 2003. aasta reformi ainus veel rakendamata osa on kvoodi suurendamine 0,5 % võrra 11 liikmesriigis 1. aprillil 2008, siis peetakse asjakohaseks esitada nõukogu soovitud turuanalüüs praegu. Käesolevale ettepanekule lisatud „Aruanne turuväljavaadete kohta piimasektoris” sisaldab kõnealust analüüsi. Aruandes käsitletakse küsimust, kas turg pakub piisavalt võimalusi tarnitavale piima lisakogusele, ilma et seetõttu lühiajalises ja/või keskpikas perspektiivis suureneks riiklik toetus, kui tootmiskvoote laiendataks kõigile 27 liikmesriigile.

Aruandes jõutakse järeldusele, et nii ELi kui ka maailmaturu väljavaated on positiivsed ja ELi piimatootmise 2 % kasvu põhjal tehtud analüüs näitab, et turg pakub kõnealustele lisakogustele varmalt võimalusi.

Komisjon on nõukogu taotlusel kvootide suurendamise otsuse jaoks vajalikku teavet pakkudes jõudnud järeldusele, et 2 % suurendamist, mille kohta esialgselt tehti ettepanek 2003. aasta reformi raames, võib rakendada alates 2008./2009. aasta piimakvoodi perioodist. Vastavalt sellele on allpool sätestatud ettepanek sellise suurendamise kohta.

2007/0281 (CNS)

Ettepanek:

NÕUKOGU MÄÄRUS,

millega muudetakse määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) piimatootmiskvootide osas

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 37,

võttes arvesse komisjoni ettepanekut,[1]

võttes arvesse Euroopa Parlamendi arvamust[2]

ning arvestades järgmist:

1. Nõukogu määruse (EÜ) nr 1234/2007[3] (ühise turukorralduse ühtne määrus) IX lisas on tootmise piiramiseks loodud piimakvoodisüsteemi raames sätestatud riikide piimatootmiskvoodid seitsmeks 12-kuuliseks ajavahemikuks, millest esimene algab 1. aprillil 2008.

2. Määruse (EÜ) nr 1234/2007 artikli 66 lõikes 3 on sätestatud, et kõnealused kvoodid määratakse kindlaks ilma, et piirataks kvootide võimalikku läbivaatamist, võttes arvesse üldisi turutingimusi ja konkreetsetes liikmesriikides valitsevaid tingimusi.

3. Nõukogu soovis, et komisjon koostaks aruande turuväljavaadete kohta, kui piima- ja piimatoodete turu ühist korraldust käsitlevad 2003. aasta reformid on täielikult rakendunud, et hinnata täiendavate kvootide eraldamise asjakohasust.

4. Kõnealune aruanne on koostatud[4] ja sellest on võimalik järeldada, et praegune olukord ühenduse turul ja maailmaturgudel ning asjaomaste turgude olukorra prognoos aastani 2014 õigustavad kvoodi täiendavat suurendamist 2 % võrra, et hõlbustada piimatootmise kasvu ühenduses, aitamaks rahuldada suurenevat turunõudlust piimatoodete järele.

5. Seepärast on asjakohane suurendada kõikide määruse (EÜ) nr 1234/2007 IX lisas osutatud liikmesriikide tootmiskvoote alates 1. aprillist 2008 2 % võrra.

6. Seetõttu tuleks määrust (EÜ) nr 1234/2007 vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 1234/2007 IX lisa punkt 1 asendatakse käesoleva määruse lisa tekstiga.

Artikkel 2

Käesolev määrus jõustub järgmisel päeval pärast selle avaldamist Euroopa Liidu Teatajas .

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

LISA

1. Riikide tootmiskvoodid

Liikmesriik | Kogused (tonnides) |

Belgia | 3 427 288,740 |

Bulgaaria | 998 580,000 |

Tšehhi Vabariik | 2 792 689,620 |

Taani | 4 612 619,520 |

Saksamaa | 28 847 420,391 |

Eesti | 659 295,360 |

Iirimaa | 5 503 679,280 |

Kreeka | 836 923,260 |

Hispaania | 6 239 289,000 |

Prantsusmaa | 25 091 321,700 |

Itaalia | 10 740 661,200 |

Küpros | 148 104,000 |

Läti | 743 220,960 |

Leedu | 1 738 935,780 |

Luksemburg | 278 545,680 |

Ungari | 2 029 861,200 |

Malta | 49 671,960 |

Madalmaad | 11 465 630,280 |

Austria | 2 847 478,469 |

Poola | 9 567 745,860 |

Portugal | 1 987 521,000 |

Rumeenia | 3 118 140,000 |

Sloveenia | 588 170,760 |

Slovakkia | 1 061 603,760 |

Soome | 2 491 930,710 |

Rootsi | 3 419 595,900 |

Ühendkuningriik | 15 125 168,940 |

FINANTSSELGITUS |

1. | EELARVERUBRIIK: 05 02 12 | ASSIGNEERINGUD: 167 000 000 eurot. |

2. | NIMETUS: Ettepanek nõukogu otsuse kohta, millega muudetakse määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) piimatootmiskvootide osas. |

3. | ÕIGUSLIK ALUS: Asutamislepingu artikkel 37. |

4. | EESMÄRGID: Piimakvoodi suurendamine 2 % võrra 1. aprillist 2008, et hõlbustada piisava piimakoguse tootmist Euroopa Liidus. |

5. | FINANTSMÕJU | 12-KUULINE PERIOOD (miljonites eurodes) | JOOKSEV EELARVEAASTA 2008 (miljonites eurodes) | JÄRGMINE EELARVEAASTA 2009 (miljonites eurodes) |

5.0 | KULUD – EÜ EELARVEST MAKSTAVAD (TOETUSED/SEKKUMISED) | p.m. | p.m. | p.m. |

5.1 | TULUD – EÜ OMAVAHENDID (MAKSUD/TOLLIMAKSUD) | – | – | – |

2010 | 2011 | 2012 | 2013 |

5.0.1 | KAVANDATUD KULUD | p.m. | p.m. | p.m. | p.m. |

5.1.1 | KAVANDATUD TULUD | – | – | – | – |

5.2 | ARVUTAMISMEETOD: – |

6.0 | KAS PROJEKTI SAAB RAHASTADA JOOKSVA EELARVE ASJAKOHASES PEATÜKIS KIRJENDATUD ASSIGNEERINGUTEST? | JAH EI |

6.1 | KAS PROJEKTI SAAB RAHASTADA ASSIGNEERINGUTE ÜMBERPAIGUTAMISEGA JOOKSVA EELARVE PEATÜKKIDE VAHEL? | JAH EI |

6.2 | KAS ON VAJA LISAEELARVET? | JAH EI |

6.3 | KAS TULEVASTESSE EELARVETESSE ON VAJA KIRJENDADA ASSIGNEERINGUID? | JAH EI |

MÄRKUSED: 1) Ettepanek ei mõjuta halduskulusid. 2) Piimakvoodi 2 % suurendamisest tuleneva mõju analüüsimine OECD mudeli AGLINK abil, suurenev piimakogus tarbitakse suuresti siseturgudel ja ELi turuhinnad jäävad sekkumishindadest kõrgemaks. Seepärast ei ole vaja taaskehtestada siseturu kasutamisabi. Mudeli AGLINK alusel prognoositakse, et EL võiks kvoodi suurendamisele järgnevalt suurendada ka teatavaid ekspordikoguseid kolmandate riikide eksporditurgude jaoks. Eeldatakse, et kõnealused suurenenud kogused ei mõjuta maailmaturuhinda selliselt, et oleks vaja eksporditoetused uuesti kasutusele võtta. Lisaks sellele eeldatakse, et tootmine toimub kvoodi suurendamise täielikus ulatuses. Kui see nii ei ole, siis muutuvad eksporditavad kogused vähem kui nähtub mudeli tulemusest, nagu on osutatud piimaturu väljavaateid käsitleva aruande II lisas. |

[1] ELT C …, …, lk ….

[2] ELT C …, …, lk ….

[3] ELT L 299, 16.11.2007, lk 1.

[4] KOM(2007) ….